# **Biharkeresztes Város Önkormányzat** **7.**

Po l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

*a* *Biharkeresztesi Szarkaláb Hagyományőrző Néptánc Egyesület kérelmére*

A Biharkeresztesi Szarkaláb Hagyományőrző Néptánc Egyesület 2025. március 23. napján kérelemmel fordult Biharkeresztes Város Önkormányzat Képviselő-testületéhez.

A Biharkeresztesi Szarkaláb Hagyományőrző Néptánc Egyesület megköszöni levelében, hogy az önkormányzat biztosítja számunkra a Bihar Közösségi ház színpadját az egyesület próbáinak megtartásához. Továbbá levelükben jelezték, hogy a színpad állapota folyamatosan romlik, korhad ezáltal balesetveszélyes.

Egyesületük szeretné segítségét felajánlani a színpad felújításához. Amennyiben a szükséges

anyagokat biztosítanánk részükre, a munka fizikai részét egyesületük szívesen elvégezné.

Számításaik szerint a következő anyagokra lenne szükség a teljeskörű felújításhoz (a színpad

méretes 6\*8 méter):

- 22 mm-es OSB lap 16 tábla (2500\*1250 mm) – kb 13000 Ft/ tábla

- alátét párnafa 70 szál (18\*35\*3000 mm) – kb 1200 Ft/ szál

- 2 cm-es XPS lépésálló szigetelő lap 50 nm – kb 1000 Ft/ nm

- Balettszőnyeg 50 nm- kb 10000 Ft/ nm

Ezeken felül ragasztó, csavar, tipli, szegélyléc szükségesek.

Előzetes becsléseik alapján a teljes felújítás anyagköltsége körülbelül 900.000 Ft.

Fentiek alapján előterjesztem az alábbi

**H a t á r o z a t i j a v a s l a t** –ot:

Biharkeresztes Város Önkormányzat Képviselő-testülete a Bihar Közösségi ház színpad felújítására - az anyagköltség biztosítására – 1 000 000 Ft-ot biztosít a 2025. évi költségvetése terhére.

**Felelős:** Dani Béla Péter polgármester

**Határidő**: azonnal

Biharkeresztes, 2025. március 24.

**Dani Béla Péter**

polgármester